Marçello Mastroyanni

Marçello Mastroyanni () — İtaliya aktyoru.

 Həyatı 
Marçello Vinçenso Domeniko Mastroyanni 28 sentyabr 1924-cü ildə İtaliyada anadan olmuşdur. Uşaqlığı, eləcə də gəncliyi Turin və Roma şəhərlərində keçmişdir. Bu dövrdə tamaşalar son dərəcə neorealist üslubunda hazırlanırdı. İş elə gətirir ki, aktyorun çəkildiyi ilk filmlər də bu üslubda olur.

Lukino Viskontinin "Bəyaz gecələr" və Mario Moniçellinin "Naməlum cinayətkarlar" filmlərində çəkilən Mastroyanni Fellininin "Şirin həyat" filminə çəkiləndən sonra daha da məşhurlaşır. Bu ekran əsəri onu bütün Avropaya tanıdır.

1961-ci ildə kino tənqidçiləri Mastroyanninin "Gecə" filmində (rejissor: Mikelancelo Antonioni) ifa etdiyi obrazı müzakirə edirlər. Bu aktyorun iştirakı ilə sonralar çəkilmiş "İtalyansayağı boşanma" filmi də uğur qazanır. Marçello bu kinoda Stefaniya Sandrelli ilə birgə çəkilmişdi. Bu əsərin rejissoru Pyetro Cermi olmuşdur.

O, ardıcıl olaraq iki dəfə Britaniya kino akademiyasının mükafatını qazanmışdır. Daha sonra isə Federiko Fellininin "Səkkiz yarım" filmində çəkilən aktyor burada Klaudiya Kardinale ilə tərəf-müqabil olmuşdur. Elə bu filmin çəkildiyi ildə də ona "Dünən, bu gün, sabah" layihəsində Sofi Lorenlə işləmək nəsib olur.

Mastroyanni ilk dəfə 1946-cı ildə Flora Karabella ilə ailə həyatı qursa da o, əsl məhəbbətini Fransada tapır. Məhz orada aktrisa Katrin Denövlə evlənir və onların bir qızı dünyaya gəlir.

XX əsrin 70–80-ci illərində Mastroyanni əvvəlki illərə nisbətən daha çox filmdə çəkilir. Hər il onun iştirakı ilə bir neçə film kinoteatrlara çıxırdı. 1986-cı ildə isə o, Kann kinofestivalının mükafatını qazanır və "Oskar"a namizəd göstərilir.

M. Mastroyanni son kino rollarından birini 1994-cü ildə rejissor Robert Oltmanın "Yüksək dəb" filmində ifa etmişdi.

Marçello Mastroyanni 19 dekabr 1996-cı ildə Fransanın Paris şəhərində vəfat etmişdir.

 Filmoqrafiya 
İl Azərbaycanca adı  Orijinal adı  Rol1949  Avqustun bazar günü  Domenica d’agosto  Erkole Nardi1949  Dəniz üzərində ürək  Cuori sul mare  Massimo Falçetti1951  Paris həmişə Parisdir  Parigi è sempre Parigi  Marçello Venturi1954  Kanar şahzadəsi  La principessa delle Canarie  don Diyeqo1954  Məhəbbət günləri  Giorni D'Amore  Paskuale1957  Atalar və oğullar  Padri e figli  Çezare1957  Bəyaz gecələr  Le notti bianche  Mario1958  Həmişəki naməlumlar  I Soliti Ignoti  Tiberio1960  Şirin həyat  La Dolce Vita  Marçello Rubini1960  Gözəl Antonio  Il bell'Antonio  Antonio1961  İtalyansayağı boşanma  Divorzio all'italiana  Ferdinando Çefalu1961  Gecə  La notte  Covanni Pontano1962  Ailə tarixçəsi  Cronaca familiare  Enriko1963  Səkkiz yarım  8 ½  Qvido Anselmi1963  Dünən, bu gün, sabah  Ieri, oggi, domani  Karmine Sbarati / Renso / Auqusto Ruskoni1964  İtalyansayağı nikah  Matrimonio All’Italiana  Domeniko Soriano1965  Kazanova-70  Casanova 70  Andrea Rossi-Kolombotti1965  Onuncu qurban  La Decima Vittima  Marçello Poletti1965  Bu gün, sabah, birisigün  Oggi, domani, dopodomani  Mario / Mişel1967  Yad  Lo straniero  Artur Merso1968  Sevgililər  Amanti  Valerion1970  Günəbaxanlar  I Girasoli  Antonio1971  Bu ancaq başqalarının başına gəlir  Ça n’arrive qu’aux autres  Marçello1971  İcazə verin, özümü təqdim edim, Rokko Papaleo  Permette? Rocco Papaleo  Rokko Papaleo1971  Keşişin arvadı  La moglie del prete  don Mario1972  Nə?  Che?  Aleks1973  Romada qətl  Massacre In Rome  Pyetro Antonelli1973  Böyük acgözlük  La Grande Abbuffata  Marçello1974  Ağ qadına toxunma  Touche pas a la femme blanche  general Corc Armstronq Kaster1975  Qanqsterin oyuncağı  La Pupa Del Gangster  Çarli Koletto1975  Bazar gününün qadını  La donna della domenica  Salvatore Santamaria1976  Xanımlar və cənablar, gecəniz xeyrə qalsın  Signore e signori buonanotte  Paolo1976  Todo modo  Todo modo  don Qaytano1977  Əlvida, kişi  Ciao maschio  Luici Noçello1977  İkiqat qətl  Doppio delitto  Bruno Baldassarre1978  Qanlı ədavət  Fatto di sangue fra due uomini per causa di una vedova, si sospettano moventi politici  Rozario Mariya Spallone1979  Neopolitan detektivi  Giallo napoletano  Rafael1979  Özünlə qal  Cosi' come sei  Culio Marenqo1980  Qadınlar şəhəri  La Città Delle Donne  Snaporaz1981  Dəri  La pelle  Kursio Malaparte1981  Sevgi kabusu  Fantasma d’amore  Nino Monti1982  Qapı arxasında  Oltre la porta  Enriko Sommi1982  Yeni dünya  Il Mondo Nuovo  Cakomo Cirolamo Kazanova1983  Pyeranın hekayəti  Storia Di Piera  Lorenso1986  Cincer və Fred  Ginger E Fred  Pippo Bottiçella ("Fred")1987  Müsahibə  Intervista  özü1987  Qara gözlər  Очи чёрные  memar Romano Patroe1989  Saat neçədir?  Che ora è?  Marçello1990  Hər kəsin bütün işləri qaydasındadır  Stanno Tutti Bene  Matteo Skuro1991  Gözəl sevgi  Cin cin  Çezario Qrimaldi1992  İkinci nəfəs  Used People  Co Meledandri1993  Bu barədə danışmaq istəmirəm  De Eso No Se Habla  Lüdoviko D’Andrea1994  Yüksək dəb  Prêt-à-Porter  Sergey / Sercio1995  Buludlar arxasında  Al di là delle nuvole  rəssam1995  Simon Sinemanın 101 günü  Les Cent et une nuits de Simon Cinema  italyan dost1996  Üç həyat və bir ölüm  Trois vies et une seule mort  Mateo Strano

 İstinadlar 

 Xarici keçidlər 


 Kino → Marçello Mastroyanni

 Həmçinin bax 
Kateqoriya:İtaliya aktyorları
Kateqoriya:İtaliyada doğulanlar
Kateqoriya:Parisdə vəfat edənlər
Kateqoriya:Xərçəng xəstəliyindən ölənlər
Kateqoriya:Oskar mükafatı laureatları
Kateqoriya:BAFTA mükafatı laureatları
Kateqoriya:Ən yaxşı kişi roluna görə Oskar mükafatı qalibləri
Kateqoriya:Sezar mükafatı laureatları
Kateqoriya:XX əsr aktyorları